Indien jy nie die konferensie kon bywoon nie, het jy voorwaar ’n wonderlike O&L-geleentheid misgeloop. Die goeie nuus is dat jy toegang tot die opnames van die aanbiedings per e-pos by dr JP Bosman (jpbosman@sun.ac.za) kan aanvra, om die viering van al die wonderlike aanbiedingsuitsette by die konferensie te kan voortsit. Indien jy belangstel in navorsing in O&L of inspirasie daarvoor benodig, durf jy nie hierdie geleentheid misloop nie. Aanbiedings sluit ’n wye verskeidenheid temas in soos nagraadse onderrig, studentesteun en ‑sukses, die transformasie van die kurrikulum, programvernuwing en opvoedkundige leierskap, om maar ’n paar te noem. Bestudeer gerus die konferensie‑opsommingsboek wat hier beskikbaar is.
Nog ’n hoogtepunt van die konferensie was die bekendstelling van ’n aanlyn boek getiteld Responding to the necessity for change: Higher Education voices from the South during the COVID-19 crisis (’n Reaksie op die noodsaaklikheid van verandering: Hoëronderwysstemme uit die Suide tydens die COVID-19-krisis). Die boek bied eerlike, refleksiewe insigte in die vakkundige en praktiese aktiwiteite van ’n proporsie van die personeellede wat betrokke is by die deurlopende ondersteuning van gesonde onderrig-, leer- en assesseringspraktyke in die tydperk van Noodafstandsonderrig, ‑leer en ‑assessering. Die skrywers vier lesse wat geleer is, maar poog ook om op geleenthede vir verandering en verdere kritiese besinning voort te bou.